gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8709, del 02-01-2020 (2019/12143)

ACORD de 27 de desembre de 2019, del Consell, d'autorització de l'expedient de rescabalament 102/2019 per obligacions contretes en 2017.
----------------------------------------------------------------------------------------------------------------------------------------

### Dades del document

Número de DOGV
:   8709

Data del DOGV
:   02-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12006


Data del document
:   27-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 27 de desembre de 2019, del Consell, d'autorització de l'expedient de rescabalament 102/2019 per obligacions contretes en 2017. [2019/12935]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, a proposta de la vicepresidenta i consellera d'Igualtat i Polítiques Inclusives, prèvia deliberació del Consell, en la reunió de 27 de desembre de 2019,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament 102/2019 pel servei d'execució del programa «Major a Casa» en març, abril i setembre de 2017 per import de 86.144,64 - (IVA inclòs).  
  
  
Segon  
Autoritzar la imputació al pressupost de 2019, de les obligacions econòmiques contretes en 2017, per import de 86.144,64 - (IVA inclòs).  
  
  
València, 27 de desembre de 2019  
  
La consellera secretària del Consell  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8858, del 16-07-2020 (2020/4941)

Citació a termini a les persones interessades en la interposició del procediment ordinari número 1/68/2020.
-----------------------------------------------------------------------------------------------------------

### Dades del document

Número de DOGV
:   8858

Data del DOGV
:   16-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4941


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en la interposició del procediment ordinari número 1/68/2020. [2020/4941]  
Procediment ordinari [ORD] número: 1/68/2020-G.  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció Primera, faig saber que Villapuch, SL, ha interposat un recurs contenciós administratiu amb el número 1/68/2020-G, contra la Resolució de la Comissió Territorial d'Urbanisme de data 13 de febrer de 2020, que aprova definitivament el Pla especial de protecció i catàleg de proteccions de Ciutat Vella de València, expedient 1334768-SG, sobre urbanisme i ordenació del territori.  
Cosa que es fa pública als efectes preceptuats en l'article 47.2 de la llei d'aquesta jurisdicció, citant totes les persones que puguen tindre interés legítim a sostindre la resolució impugnada, perquè en el termini de quinze dies puguen personar-se de forma legal en les actuacions.  
  
  
València, 23 de juny de 2020.- La lletrada de l'Administració de justícia: María Dolores Riquelme Cortado
Diari Oficial de la Generalitat Valenciana


Sumari del DOGV 8916, del 30-09-2020 (2020/7673)

Nomenament d'un funcionari de carrera com a agent de la policia local de l'escala d'administració especial.
-----------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7673


Data del document
:   16-09-2020

Organisme emissor
:   Ajuntament de Montroi

Tipus de document
:   Anunci

Descriptors 

:   * Montroi
    * funcionari

Nomenament d'un funcionari de carrera com a agent de la policia local de l'escala d'administració especial. [2020/7673]  
En compliment del que es disposa en l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic i l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es fa públic que després de realitzar les oportunes proves selectives per a la cobertura en propietat d'una plaça d'agent de la policia local mitjançant oposició, vacant en la plantilla de personal d'aquest Ajuntament i després d'haver superat el curs bàsic de formació inicial impartit per l'Institut Valencià de la Seguretat Pública i Emergències, per Resolució de l'Alcaldia núm. 15/2020, de 9 de gener, ha sigut nomenat funcionari de carrera Óscar García del Cid Mora, amb DNI núm. \*\*\*\*\*315C, en la plaça d'agent de la policia local, escala d'administració especial, subescala serveis especials, classe agent policia local, enquadrada en l'escala bàsica subgrup C1 de titulació, havent pres possessió del seu càrrec el 16 de setembre de 2020.  
  
  
Montroi, 16 de setembre de 2020.- L'alcalde: Manuel Miguel Blanco Sala.
Diari Oficial de la Generalitat Valenciana


Sumari del DOGV 8757, del 09-03-2020 (2020/1808)

Informació pública de l'aprovació de l'informe ambiental i territorial estratègic de la proposta d'estudi de detall en l'illa de cases M17-1 dels sectors R-8 i R-9 del Pla general.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1808


Data del document
:   10-02-2020

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la proposta d'estudi de detall en l'illa de cases M17-1 dels sectors R-8 i R-9 del Pla general. [2020/1808]  
La Junta de Govern Local, en la sessió ordinària realitzada amb data 4 de febrer de 2020, va adoptar l'acord següent en la part resolutiva del qual disposa:  
1. Acceptar expressament l'informe conjunt emés per l'arquitecta municipal i la secretària accidental d'aquest ajuntament, el qual s'incorpora expressament a aquesta resolució i li serveix de motivació en els termes establits en l'article 88 de la Llei 39/2015, de règim jurídic de les administracions públiques i del procediment administratiu comú.  
  
2. Concloure que la proposta d'estudi de detall en l'illa M17-1, del Pla Parcial dels sectors R-8 i R-9», del Pla General de Bétera, no té efectes significatius sobre el medi ambient d'acord amb els criteris establits en l'annex VIII de la LOTUP.  
3. Resoldre favorablement l'avaluació ambiental i territorial estratègica pel procediment simplificat de la proposta d'estudi de detall en l'illa M17-1 dels sectors R-8 i R-9», del Pla General de Bétera, sense que s'establisquen condicionants ambientals.  
4. Assabentar del contingut de la resolució d'informe ambiental i territorial estratègic pel procediment simplificat les persones interessades que figuren en la tramitació ambiental d'aquesta actuació.  
5. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, a l'efecte previst en l'article 51.7 de la LOTUP i també la publicació en la pàgina web de l'Ajuntament.  
  
6. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, escaiguen en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que es consideren pertinents en dret.  
  
L'informe complet pot consultar-se en la pàgina web de l'Ajuntament   
www.betera.es/urbanismo-e-infraestructuras/informacion-publica/.  
  
Bétera, 10 de febrer de 2020. - L'alcaldessa: Elia Verdevío Escribá.
Diari Oficial de la Generalitat Valenciana


Sumari del DOGV 8855, del 13-07-2020 (2020/5480)

Informació pública de la modificació puntual DG/12-2019-73 del PGOU, relativa a canvi de qualificació de TER-3 a TER-2 de la parcel·la a l'avinguda de Gimeno Tomás.
--------------------------------------------------------------------------------------------------------------------------------------------------------------------

### Dades del document

Número de DOGV
:   8855

Data del DOGV
:   13-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/5480


Data del document
:   02-07-2020

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * pla d'urbanisme
    * administració local

Informació pública de la modificació puntual DG/12-2019-73 del PGOU, relativa a canvi de qualificació de TER-3 a TER-2 de la parcel·la a l'avinguda de Gimeno Tomás. [2020/5480]  
Dependència: planejament.  
Referència: ICH/mu.  
Expedient: 16011/2018  
Títol: modificació PGOU núm. DG/12-2019-73  
Per Decret d'alcaldia núm. 1908, de data 23 de juny de 2020, s'ha resolt:  
  
«Primer. Sotmetre a informació pública, a través d'anuncis en el DOGV i en un diari no oficial d'àmplia difusió en la localitat durant un període de 45 dies, la següent documentació: modificació puntual DG/12-2019-73 del PGOU, relativa a «canvi de qualificació de TER-3 a TER-2 de la parcel·la Gran Avinguda cantonada Gimeno Tomás».  
  
Segon. Evacuar consulta a les administracions públiques afectades.»  
  
  
La documentació es troba publicada en la pàgina web de l'Ajuntament, Secció Urbanisme, Informació Pública, sotmesa a informació pública per un període de 45 dies a comptar des de la publicació d'aquest anunci en el Diari Oficial de la Generalitat Valenciana a la disposició de qualsevol que vulga examinar-la, i poder presentar les al·legacions corresponents.  
Cosa que es fa pública per a general coneixement.  
  
Benicàssim, 2 de juliol de 2020.- El regidor d'Urbanisme, p. d. (D 3554/2019): Carlos Luis Díaz Miró.
Diari Oficial de la Generalitat Valenciana


Sumari del DOGV 8967, del 04-12-2020 (2020/10696)

Informació pública de la suspensió en tot l'àmbit de sòl urbà d'ús residencial, de la tramitació i l'atorgament de llicències urbanístiques d'instal·lació de determinades activitats.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10447


Data del document
:   23-11-2020

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * pla d'urbanisme
    * administració local

Informació pública de la suspensió en tot l'àmbit de sòl urbà d'ús residencial, de la tramitació i l'atorgament de llicències urbanístiques d'instal·lació de determinades activitats. [2020/10859]  
El Ple de la Corporació, en sessió ordinària celebrada el dia dènou de novembre de dos mil vint, va adoptar, entre altres, els següents acords, la part dispositiva dels quals es transcriu a continuació:  
  
Primer  
Suspendre preventivament en tot l'àmbit del sòl urbà d'ús residencial de Cocentaina, la tramitació i l'atorgament de les llicències urbanístiques d'instal·lació així com els efectes de declaracions responsables que tinguen per objecte la instal·lació i posada en funcionament de les següents activitats:  
a) Centres de joc; pistes de bitles, bingos i sales de jocs i apostes en general.  
b) Estacions de servei de combustibles i carburants.  
La suspensió tindrà una duració màxima de dos anys. Aquest termini s'interromprà, amb aixecament de la suspensió, si, transcorregut un any, no se sotmet a exposició pública la proposta de modificació del Pla general.  
S'assenyalen els àmbits objecte de suspensió en els plans adjunts.  
  
Segon  
Publicar aquest acord amb els plànols, per a la seua eficàcia, en el Diari Oficial de la Generalitat Valenciana i en la web municipal.  
  
Tercer  
Facultar l'alcaldessa, per a quantes gestions requerisca l'execució dels anteriors acords.  
Cosa que es fa pública, en compliment del que disposa l'article 64 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, en la seua redacció donada per la Llei 1/2019.  
  
Cocentaina, 23 de novembre de 2020.- L'alcaldessa: Mireia Estepa Olcina.
Diari Oficial de la Generalitat Valenciana


Sumari del DOGV 8755, del 05-03-2020 (2020/1421)

Notificació de la sentència dictada en el judici verbal número 752/2018.
------------------------------------------------------------------------

### Dades del document

Número de DOGV
:   8755

Data del DOGV
:   05-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1421


Organisme emissor
:   Jutjat de Primera Instància i Instrucció Número 5 de Sagunt

Tipus de document
:   Edicte

Notificació de la sentència dictada en el judici verbal número 752/2018.  
 [2020/1421]  
Javier Miragall Carreres, lletrat de l'Administració de justícia del Jutjat de Primera Instància número 5 de Sagunt, faig saber que, en aquest procediment verbal seguit a instàncies d'Aigües de Sagunt, SA, contra Houssine Chibani, s'ha dictat la Sentència núm. 113/2019, que té l'encapçalament i la dispositiva que, literalment, són com segueix:  
Sentència núm. 113/2019  
Sagunt, 19 de desembre de 2019.  
En nom del rei, José María Quilis Fortea, magistrat jutge titular del Jutjat de Primera Instància i Instrucció núm. 5 de Sagunt, he vist aquestes actuacions de judici verbal núm. 752/2018, sobre reclamació de quantitat per responsabilitat contractual, en el qual intervé, com a part demandant, Aigües de Sagunt, SA, representada per la procuradora Rosa María Gomis Sanchis i defensada pel lletrat Javier Valero Llorca; i, com a part demandada, Houssine Chibani, en rebel·lia processal.  
  
Dispositiva  
Primer. Estime íntegrament la demanda formulada per Aigües de Sagunt, SA, contra Houssine Chibani.  
Segon. Declare resolt el contracte de subministrament d'aigua, d'instal·lació i de conservació de comptador concertat entre les parts, per l'impagament de les factures generades pel consum d'aigua.  
Tercer. Condemne Houssine Chibani a abonar a Aigües de Sagunt, SA, la suma de 2.383,47 euros, més interessos legals des de la interpel·lació judicial.  
Quart. Condemne Houssine Chibani a facilitar a Aigües de Sagunt, SA, l'entrada en el domicili siti al carrer Luís Cendoya, 18, 1r, 4a, del Port de Sagunt, només a l'efecte d'interceptar el pas de l'aigua.  
Cinqué. Condemne Houssine Chivani al pagament de les costes processals.  
Notifiqueu aquesta resolució a les parts i feu-los saber que aquesta és ferma i que no és susceptible de recurs.  
Aquesta és la meua sentència, que mane i signe. En done fe.  
Publicació. La sentència anterior ha sigut publicada pel magistrat jutge que l'ha dictada, constituït en audiència pública, en el dia de hui. En done fe.  
I, atés que es desconeix el parador del demandat, Houssine Chibanni, expedisc aquest edicte a fi que li valga de notificació en deguda forma.  
  
Sagunt, 10 de gener de 2020.- El lletrat de l'Administració de justícia: Javier Miragall Carreres.
Diari Oficial de la Generalitat Valenciana


Sumari del DOGV 8774, del 30-03-2020 (2020/1949)

Notificació de la sentència dictada en el judici verbal número 924/2018.
------------------------------------------------------------------------

### Dades del document

Número de DOGV
:   8774

Data del DOGV
:   30-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1949


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 924/2018. [2020/1949]  
José Víctor Sanz Gordón, lletrat de l'Administració de justícia del Jutjat Mercantil núm. 1 de València, faig saber que en les actuacions de judici verbal [VRB] seguides davant d'aquest jutjat sota el número 924/2018 s'ha dictat sentència, de data 18 de juliol de 2019, que té l'encapçalament i la dispositiva que, literalment, són com segueix.  
Salvador Vilata Menadas, magistrat jutge del Jutjat Mercantil núm. 1 de València, he vist aquestes actuacions de judici verbal, registrades amb el número 924/2018 dels assumptes civils d'aquest jutjat, en què són parts: Vladimir Rodríguez Linares, assistit del lletrat Gálvez Cejas, com a part demandant; i la mercantil Air Caraibes, com a part demandada, declarada en rebel·lia; i, en nom del rei, dicte la resolució següent:  
  
Estime la demanda promoguda per Vladimir Rodríguez Linares i condemne la part demandada, Air Caraibes, a abonar a la part actora la quantitat de 765,10 euros de principal, més els interessos legals d'aquesta des del dia 19 de setembre de 2018 i fins a fer el pagament complet del deute; condemne, així mateix, la part demandada, al pagament de les costes processals causades.  
Notifiqueu aquesta resolució de forma legal a les parts i feu-los saber que és ferma i que, contra aquesta no es pot interposar cap recurs.  
  
I, atés que es desconeix el parador de la part demandada, Air Caraibes, estenc aquest edicte.   
  
València, 18 de setembre de 2019.- El lletrat de l'Administració de justícia: José Víctor Sanz Gordón.
Diari Oficial de la Generalitat Valenciana


Sumari del DOGV 8971, del 09-12-2020 (2020/10028)

Notificació de la sentència dictada en el judici verbal número 1205/2018.
-------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10482


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el judici verbal número 1205/2018. [2020/10877]  
Raquel Manuel Sánchez, lletrada de l'Administració de justícia del Jutjat de Primera Instància núm. 2 d'Orihuela, faig saber, que en les actuacions de judici verbal de desnonament precari seguides en aquest jutjat sota el núm. 001205/2018, a instàncies de la part actora, Buildingcenter, SAU, contra ignorats ocupants carrer Vicenta Vaillo 3 s'ha dictat sentència de data 10.09.2019.  
Es posa en el seu coneixement que té a la seua disposició en la secretaria d'aquest jutjat còpia de la sentència de data 10.09.2019 i se li fa saber que contra aquesta cal interposar recurs d'apel·lació davant l'Audiència Provincial d'Alacant, dins del termini de vint dies a comptar des de la notificació, i que haurà de consignar un depòsit de 50 euros en el compte (núm. 0183-0000-00-número procediment: \*\*\*\*-Any: \*\*) del Banc Santander d'Orihuela.  
I perquè valga de notificació a ignorats ocupants carrer Vicenta Vaillo 3, actualment en parador ignorat, s'expedeix aquest edicte per a la seua publicació en el Diari Oficial de la Generalitat Valenciana i per a la seua col·locació en el tauler d'anuncis d'aquest jutjat.  
  
Orihuela, 27 de novembre de 2020.- La lletrada de l'Administració de justícia: Raquel Manuel Sánchez.
Diari Oficial de la Generalitat Valenciana


Sumari del DOGV 8869, del 29-07-2020 (2020/5617)

Notificació de la sentència dictada en el recurs d'apel·lació número 57/2019.
-----------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5617


Organisme emissor
:   Audiència Provincial de Castelló

Tipus de document
:   Edicte

Notificació de la sentència dictada en el recurs d'apel·lació número 57/2019. [2020/5617]  
Santiago Madroñero Pérez, lletrat de l'Administració de justícia de la secció segona de l'Audiència Provincial de Castelló, mitjançant aquest edicte, faig saber que, en virtut dels acords mitjançant la resolució del dia de hui, dictada en el rotlle d'apel·lació civil núm. 57/19, dimanant del procediment de família núm. 333/17, del Jutjat de Primera Instància núm. 3 de Nules, tramitat en aquesta secció, s'ha dictat la Sentència de 15 de novembre de 2019.  
I, atés que es desconeix el parador de l'apel·lat, Alonso Lozano García, i de conformitat amb el que disposa l'article 497.2 de la Llei d'enjudiciament civil, s'ha ordenat la publicació d'aquest edicte per a notificar-li la sentència anterior, que desestima el recurs d'apel·lació, que es troba a la seua disposició en aquest òrgan judicial. Aquest edicte compleix els criteris de protecció de dades de caràcter personal en l'àmbit de l'Administració de justícia establits en els articles 236 bis i següents de la Llei orgànica del poder judicial i la Instrucció 6/2012 de la Secretaria General de l'Administració de Justícia, relatius a la publicació d'edictes en diaris i butlletins oficials i a la protecció de dades.  
  
I, perquè el que s'ha disposat es complisca i valga de notificació a la part apel·lada declarada en situació de rebel·lia, Alonso Lozano García, expedisc aquest edicte per tal que es publique en el Diari Oficial de la Generalitat Valenciana.  
  
Castelló, 26 de juny de 2020.- El lletrat de l'Administració de justícia.
Diari Oficial de la Generalitat Valenciana


Sumari del DOGV 8790, del 16-04-2020 (2020/2573)

Notificació de la sentència dictada en el judici verbal número 250/2019.
------------------------------------------------------------------------

### Dades del document

Número de DOGV
:   8790

Data del DOGV
:   16-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2573


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 250/2019. [2020/2573]  
Raquel García Martín, lletrada de l'Administració de justícia del Jutjat de Primera Instància número 3 de València, fa saber que en aquest Jutjat se segueix procediment de judici verbal (250.2) 250/2019, a instàncies de Magarin, SL, contra Maria Desamparados García López, en el qual s'ha acordat notificar Maria Desamparados Garcia López, amb NIF/USD 7438\*\*\*\*T, que el 5 de febrer de 2020 s'ha dictat sentència que l'afecta, contra la qual es pot interposar recurs d'apel·lació en el termini de vint dies hàbils, a comptar des del següent a la publicació en el diari oficial en la forma prevista en l'article 448 i següent de la LEC.  
  
Per a conéixer el contingut íntegre d'aquesta resolució, podrà personar-se en la Secretaria del Jutjat, situat a València, av. del Professor López Piñero, núm. 14, pis 2n, zona blava (Ciutat de la Justícia de València).  
I perquè servisca de notificació de forma deguda, amb prevenció dels recursos expressats, a la part demandada que es troba en parador ignorat, Maria Desamparados Garcia López, de conformitat amb el que es disposa en l'article 164 de la LEC, s'expedeix aquest edicte.  
  
València, 11 de febrer de 2020.- La lletrada de l'Administració de justícia: Raquel García Martín.